‫- 5 ביוני 2015 -‬
‫- עשרה שבועות לאחר שחרורה של דניס -‬
‫מוקד חירום מחוזי.‬
‫יש לנו פריצה בנורת' טראסינה דרייב בדבלין.‬
‫הפורצים נמצאים כאן כרגע.‬
‫- דבלין, קליפורניה, 60 קילומטרים מוואלחו -‬
‫אני מסתתרת בשירותים כרגע.‬
‫בעלי נאבק בהם.‬
‫הם מחזיקים בבת שלנו.‬
‫תקשיבי. דברי איתי, בסדר? כמה אנשים?‬
‫חשוך כאן ואנחנו לא ממש רואים.‬
‫כיוונו אלינו פנס לייזר.‬
‫הם רצו שנסתובב. היינו במיטה.‬
‫בסדר.‬
‫בעלי קורא לי.‬
‫הוא כבר ברח!‬
‫הוא ברח!‬
‫- סמל כריס שפארד, משטרת דבלין -‬
‫הגעתי לזירה ולפי קריאת החירום שהתקבלה‬
‫ידעתי שיש משפחה שגרה בבית הזה.‬
‫בוצעו כאן פריצה לבית ושוד.‬
‫הבעל היה מכוסה בדם והצמיד לפניו מטלית.‬
‫הוא אמר לי שהבת אינה נמצאת בסכנה‬
‫ושהחשוד נמלט דרך הדלת האחורית.‬
‫כשחיפשנו מאחורי הבית,‬ ‫מצאנו אזיקונים וסרט דביק.‬
‫אספנו את הראיות האלו.‬
‫ידענו שהחשוד לבש שחורים‬
‫ושייתכן שזינק מעבר לגדר הזאת.‬
‫הכלב התחיל לגשש כאן, בשביל הזה,‬
‫אך יש כאן קילומטרים רבים של שדות,‬
‫דבר שהקשה על איתורו.‬
‫מיהו החשוד הזה?‬ ‫למה הוא כאן? למה בחר בבית הזה?‬
‫מה הוא חיפש בתוך הבית הזה?‬
‫- משפחה -‬
‫ואז הבת ניגשה אליי.‬
‫היא אמרה, "יש טלפון על הדלפק.‬
‫"נראה לי שהוא השאיר אותו שם."‬
‫- סיוט נוסח אמריקה -‬
‫- חלק שלישי -‬
‫- האחרות -‬
‫- משטרת דבלין -‬
‫כשאיתרנו את המנוי‬ ‫של מספר הטלפון הסלולרי הזה,‬
‫אישה השיבה לטלפון.‬
‫שאלתי אם היא יודעת של מי המספר הזה…‬
‫- מפקח מיגל קמפוס, משטרת דבלין -‬
‫והיא אמרה, "כן, זה המספר של הבן שלי".‬
‫והיא מסרה את שמו.‬
‫- שם: מתיו מולר -‬
‫מתיו מולר.‬
‫- מולר, מתיו. סקרמנטו, קליפורניה -‬
‫הוא יוצא חיל הנחתים‬
‫ובעל תואר במשפטים מהרווארד.‬
‫איתרנו דוחות קודמים‬
‫שבהם היה חשוד במספר מקרים‬ ‫של תקיפה מינית וניסיונות לאונס.‬
‫זה גרם לי לחשוד שבתקרית בדבלין,‬
‫הוא תכנן לקשור את ההורים, שהיו בבית,‬
‫ולאנוס את בתם בת ה-22.‬
‫סיפרנו לאימו משהו תמים מאוד.‬
‫"אנחנו רוצים רק להחזיר לו‬ ‫את הטלפון. את יודעת איפה הוא?"‬
‫היא אמרה, "כן,‬ ‫הוא בבקתה שלי בסאות' לייק טאהו".‬
‫סאות' לייק טאהו הוא אזור נופש‬
‫כ-200 קילומטרים מצפון לנו.‬
‫לא יכולנו להיות בטוחים אם הוא עדיין שם,‬
‫אז היה עלינו להגיע לשם לפני שיגלה‬ ‫שאנחנו באים ותהיה לו הזדמנות לברוח.‬
‫הסמל שלי התקשר אליי ואמר,‬ ‫"אנחנו נוסעים לסאות' לייק טאהו כדי לבצע…"‬
‫- סמל מיסטי קארוסו -‬
‫מעצר בקשר לפריצה לבית‬ ‫שהתרחשה בדבלין. את רוצה להצטרף אלינו?‬
‫זה עמד להיות התיק הראשון שלי כבלשית.‬
‫ואמרתי, "ברור שאני רוצה. אני בעסק".‬
‫- סאות' לייק טאהו -‬
‫זה הבית הבא.‬
‫וחשבתי לעצמי,‬
‫"מה הולך לקרות?"‬
‫מארב? התבצרות? האם יש לו נשק חם?‬
‫אל תעשו רעש. תשמרו על השקט.‬
‫אנחנו רוצים להפתיע אותו.‬
‫צו חיפוש!‬ ‫-יש לנו צו חיפוש!‬
‫אני רואה דלת פתוחה משמאל. צו חיפוש!‬
‫עצרתי!‬
‫נקי!‬ ‫-נקי!‬
‫יוצא מהצד האחורי. מחפש מאחור.‬
‫עצור!‬ ‫-הוא מאחורה.‬
‫ואז…‬
‫תסתובב, לעזאזל!‬
‫אנחנו חוזרים פנימה.‬
‫ראיתי שאוזקים את מולר.‬
‫הוא היה שקט מאוד‬ ‫ושלט בעצמו. הוא לא הביע רגשות.‬
‫אמרתי לו, "אני הולכת לצלם אותך".‬
‫הוא נראה די נורמלי,‬
‫כמו גבר אמריקני לבן ממוצע.‬
‫חזרתי לתוך הבית.‬
‫היה שם בלגן.‬
‫היה שם ריח…‬
‫מהי המילה המתאימה? עבש.‬
‫כשחיפשנו במקום מצאנו‬ ‫דברים שקשרו אותו לפשע שלנו.‬
‫מצאנו אזיקונים וסרט דביק,‬
‫בדיוק כמו אלה שהשאיר בבית שבדבלין.‬
‫אקדחי צעצוע שנצבעו.‬
‫לאחד מהם היה מחובר פנס לייזר.‬
‫בדבלין הוא העיר את הקורבנות‬ ‫בכך שהאיר על פניהם בלייזר.‬
‫הכול התחיל להסתדר לי.‬
‫אבל בשעה שעמדתי בבית הזה…‬
‫שמתי לב לכך שהחלונות מכוסים.‬
‫הרגשתי שמדובר בהרבה יותר מהידוע לנו.‬
‫חדר השינה היה מלוכלך מאוד‬
‫והייתה לי תחושה שמשהו נוסף התרחש כאן.‬
‫בחדר האמבטיה מצאנו‬ ‫בקבוק של נייקוויל ומזרק.‬
‫משהו בתוכי אמר, "זה מוזר, זה לא בסדר".‬
‫ואז מצאנו רכב גנוב.‬
‫זאת הייתה מוסטנג לבנה.‬
‫בתוכה הייתה תעודה מזהה של מתיו מולר.‬
‫בג'י-פי-אס היו הרבה כתובות.‬
‫- בישופ, קליפורניה,‬ ‫מנלו פארק, קליפורניה, לאס וגאס, נבדה -‬
‫- הנטינגטון ביץ' -‬
‫מדוע הוא נסע‬ ‫לכל המקומות האלה? ועם מי הוא היה?‬
‫בתא המטען‬
‫ראיתי משהו שנראה כמו פלג גוף עליון…‬
‫לבוש בשחור.‬
‫זו הייתה בובה מתנפחת.‬
‫זה נראה…‬
‫כאילו שהוא רצה שיחשבו שזה בן אדם.‬
‫אין לי מושג לאיזו מטרה הוא השתמש בה,‬
‫אבל זה היה מצמרר.‬
‫אז מצאנו את החגורה הפלסטית…‬
‫ובנרתיק היה זוג משקפי שחייה,‬
‫מכוסים בסרט דביק.‬
‫וכשהוצאתי אותם משם‬ ‫ראיתי שערה בלונדינית אחת.‬
‫אלוהים.‬
‫למי השערה הזאת שייכת?‬
‫לא נראה לי שלמישהו שהשאיר אותה שם מרצונו.‬
‫האם הוא חי? האם הוא מת?‬
‫היינו חייבים לגלות למי השערה הזאת שייכת.‬
‫ביוני 2015…‬
‫הרגשתי פשוט אבודה.‬
‫פחדתי מכך שהחוטפים פעילים עדיין.‬
‫עדיין חששנו מכך…‬
‫- דניס האסקינס -‬
‫שיעמידו אותנו לדין על מתיחה.‬
‫דניס ואני התגוררנו‬ ‫אצל ההורים שלנו ולפעמים אצל חברים.‬
‫הרגשנו כמו נמלטים מהחוק.‬
‫- ארון קווין -‬
‫- בקי: דפוקים. אלי: העמדתם פנים… -‬
‫כשפתחתי את הפייסבוק, הוצפתי בקללות.‬
‫- כלבה מזויפת דפוקה.‬ ‫הלוואי שתשלמי על מה שעשית. -‬
‫ולקרוא את זה…‬
‫- צריכים להרוג אותך -‬
‫היה כל כך מתסכל.‬
‫כלומר…‬
‫היה ממש מעליב…‬
‫שאנשים האמינו שאני אדם‬
‫שמסוגל לעולל את זה למשפחה שלו.‬
‫שאמציא שקר ענק ומורכב‬
‫למטרה שלא ברורה לי.‬
‫זה ממש הרס אותי.‬
‫לא יכולתי לעבוד,‬
‫כי הייתי בטראומה.‬ ‫לא ידעתי אם יתנו לנו לחזור לעבודה‬
‫גם אם נרצה בזה,‬ ‫כי כולם האמינו שביצענו מתיחה.‬
‫- האם זה אכן קרה? -‬
‫- אין ראיות, מתיחה -‬
‫- האם זה אכן קרה? -‬
‫- "נעלמת" -‬
‫עורכי הדין שלנו עבדו ללא לאות‬
‫בניסיון לגרום למשטרה‬ ‫ולאף-בי-איי לחפש את החוטפים.‬
‫אבל חודשים חלפו,‬
‫וכל מה שעשו שם היה להמשיך לחקור אותנו.‬
‫ואז, כמעט במקרה, נודע לנו‬ ‫שהסוכן שעמד בראש החקירה, דייוויד ססמה…‬
‫זהו דייוויד ססמה.‬ ‫-שלום. אני מהאף-בי-איי.‬
‫היה פעם בן זוגה של האקסית שלי, אנדריאה,‬ ‫שהייתה המטרה המקורית בכל הפרשה הזאת.‬
‫- אנדריאה, ארוסתו לשעבר של ארון -‬
‫ססמה לא היה צריך להיות‬ ‫מעורב בחקירה הזאת בשום פנים ואופן.‬
‫היה פה ניגוד אינטרסים, חד וחלק.‬
‫- דאג רפפורט, סנגור -‬
‫כתבתי למשרד מבקר המדינה‬
‫והסברתי את המצב.‬
‫תגובתם הייתה,‬
‫"הרשויות המתאימות רואות‬ ‫את התנהגותו כ'לא בעייתית'".‬
‫האם זו הייתה הסיבה שהחקירה לא בוצעה כראוי?‬
‫האם לכן התעלמו מראיות?‬
‫זאת כבר לא פרנויה.‬ ‫עכשיו היה נראה שזה משהו אישי.‬
‫היינו רק שני אנשים נגד האף-בי-איי.‬
‫ומה נעשה בינתיים?‬
‫האם נצטרך לחיות סגורים בבתינו‬
‫במשך שארית חיינו?‬
‫לא היה לנו מקום מבטחים.‬
‫- מחויבות, כבוד, יושרה, אמון -‬
‫- משטרת דבלין, קליפורניה -‬
‫כשחזרנו לתחנה חשבתי,‬
‫"כיצד ומתי אתחיל‬ ‫לחפש קורבן עם שיער בלונדיני?"‬
‫שמו של מתיו מולר צץ במספר אירועים‬
‫שהתרחשו בצפון קליפורניה.‬
‫- מולר, מתיו, ניסיון לתקיפה מינית -‬
‫האירוע הראשון שבדקתי היה מ-2009.‬
‫הוא התרחש 60 קילומטרים‬ ‫מהעיר דבלין שבפאלו אלטו.‬
‫התקשרתי למשטרת פאלו אלטו‬ ‫והסברתי לבלש שאנחנו מחזיקים במתיו מולר.‬
‫הוא קטע אותי ואמר, "יש לי תמונה על שולחני‬
‫"ואני מסתכל עליו מאז 2009.‬
‫"הוא היה יעד מודיעיני‬ ‫בתיק תקיפה מינית שחקרנו,‬
‫"אבל מעולם לא הצלחתי להוכיח שזה הוא."‬
‫למשטרת פאלו אלטו‬ ‫יש חקירה מפחידה כל כך של פריצה לבית‬
‫עד שהמקומיים פוחדים ללכת לישון בלילה.‬
‫הוא ממש כבל אותה וכיסה את עיניה.‬
‫בערך בשעה 03:30 לפנות בוקר,‬
‫אישה בת 32 התעוררה‬ ‫וראתה גבר שהיה לבוש כולו בשחור.‬
‫- נכבלה -‬
‫הוא קשר אותה, הכריח אותה לשתות נייקוויל,‬
‫כיסה את עיניה בסרט דביק‬ ‫ואמר לה שהוא הולך לאנוס אותה.‬
‫היא התחננה בפני החשוד‬ ‫ואמרה לו שכבר נאנסה בעבר.‬
‫הוא אמר לה שהוא לא רוצה‬ ‫להפוך אותה לקורבן שוב והחליט להניח לה.‬
‫- תאריך: 18.10.2009‬ ‫ניסיון לתקיפה מינית, משטרת פאלו אלטו -‬
‫שלושה שבועות קודם לכן‬ ‫עוכב מתיו מולר בידי שוטר ממשטרת פאלו אלטו,‬
‫כי ראה אותו מזנק‬ ‫מתוך שיחים בסמוך לבניין דירות.‬
‫- תאריך: 25.9.2009 -‬
‫כך הפך מתיו מולר ליעד מודיעיני.‬
‫אך לא היו כל ראיות או די-אן-איי‬ ‫שקשרו את מתיו מולר לחקירה הזאת,‬
‫והחקירה הייתה פתוחה עדיין.‬
‫היה הרבה דמיון בין החקירה הזאת‬ ‫לפריטים שמצאתי בסאות' לייק טאהו.‬
‫אבל בדוח לא נזכרו משקפי שחייה.‬
‫לכן ידעתי שיש קורבן נוסף אי שם,‬
‫והייתי חייבת לגלות מיהי.‬
‫לפני שהפכתי לשוטרת,‬
‫אחת מחברותי נפלה קורבן לתקיפה מינית.‬
‫היא הסיבה שהפכתי לשוטרת.‬
‫רציתי להיות קולן של הקורבנות האלו,‬
‫להביא את החשודים לדין‬ ‫ולשלוח אותם לכלא להרבה מאוד זמן.‬
‫עבדתי שעות נוספות‬
‫והפכתי מעורבת רגשית‬ ‫יותר ויותר בחקירה הזאת.‬
‫ואז קראתי על מקרה נוסף מ-2009,‬
‫רק 13 קילומטרים מפאלו אלטו.‬
‫בעיירה בשם מאונטיין ויו.‬
‫- 2009, מאונטיין ויו -‬
‫- טרייסי -‬
‫ב-2009 הייתי בשנות ה-30 לחיי.‬
‫הייתי במערכת יחסים, אבל גרתי לבדי.‬
‫באותו לילה התעוררתי‬ ‫בערך בארבע וחצי או בחמש וחשבתי,‬
‫"יופי, יש לי עוד קצת זמן לישון".‬
‫ואז…‬
‫הרגשתי לחץ חזק מאוד מעליי.‬
‫צרחתי וכל הזמן שמעתי,‬ ‫"זה בסדר, טרייסי. זה בסדר".‬
‫הוא אמר לי‬ ‫שאם לא אפסיק לצרוח, הוא יחסום את פי.‬
‫הוא כבל אותי באזיקונים.‬
‫הוא הכריח אותי‬ ‫לשתות משהו שעשה אותי ישנונית.‬
‫והוא כיסה את עיניי במשקפי שחייה שהושחרו.‬
‫הוא אמר לי,‬
‫"עכשיו יש לי חדשות רעות.‬
‫"למרבה הצער אני צריך לאנוס אותך עכשיו."‬
‫ו…‬
‫אז נכנסתי לפניקה‬
‫והתחלתי פשוט להתחנן:‬
‫"אתה לא חייב לעשות את זה.‬ ‫בבקשה, אל תעשה את זה".‬
‫"נתתי לך כל מה שרצית. אתה…"‬
‫את פשוט מתחילה‬ ‫במשא ומתן, כן? את פשוט אומרת,‬
‫"בבקשה, אל תעשה את זה".‬
‫ו…‬
‫אני זוכרת שהוא היה שקט מאוד במשך זמן מה.‬
‫ואז שמעתי אותו נאנח ואומר,‬
‫"אני לא מסוגל לעשות את זה.‬
‫"אני מצטער. אני יודע שזה‬ ‫ימשיך להשפיע עלייך עוד הרבה זמן.‬
‫"אולי תשיגי כלב.‬
‫"כלב יהיה הגנה טובה בשבילך.‬
‫"אולי הוא ימנע ממשהו כזה לקרות שוב."‬
‫הוא שינה את התנהגותו לפתע‬ ‫וניסה להיראות כמו האיש הטוב.‬
‫הוא ממש נתן לה עצה למניעת פשעים,‬
‫שתעזור לה לא להיות קורבן בעתיד.‬
‫אבל לטרייסי היה שיער חום ארוך.‬
‫לא ייתכן שהשתמשו‬ ‫במשקפי השחייה שמצאתי על האישה הזאת.‬
‫כשהשוטרים הגיעו, שוטר שאל אותי,‬
‫"את בטוחה שלא פשוט היה לך חלום רע?"‬
‫ואני זוכרת שאמרתי,‬
‫"זה לא היה חלום.‬
‫"אם זה היה חלום, מאיפה הסימנים האלה?‬
‫"לא, זה אמיתי. תראה, זה באמת קרה לי."‬
‫הם דיברו עם החבר שלי.‬
‫הם שאלו אותו אם אני מחפשת תשומת לב,‬
‫אם אני נוטה להמציא סיפורים‬
‫ואם הוא מאמין שבאמת ייתכן שזה קרה.‬
‫הייתי ממש המומה.‬
‫ידעתי שהוא קיים. ידעתי שסביר שזה יקרה שוב,‬
‫והייתי ממש מתוסכלת‬ ‫מכך שהמשטרה לא התייחסה לזה ברצינות.‬
‫הזמן חלף ופשוט ניסיתי להיאחז בתקווה.‬
‫רציתי רק שמישהו יאמין לי.‬
‫בפעם הראשונה…‬
‫שהותקפתי, הייתי בת 12.‬
‫הייתי רק ילדה וזה היה בלתי צפוי‬
‫ולא ידעתי מה לעשות ו…‬
‫האשמתי את עצמי. התביישתי.‬
‫ומספר שנים לאחר מכן‬
‫נודע לי שהוא תקף ילדה נוספת.‬
‫והרגשתי אשמה נוראה‬ ‫על כך שלא אמרתי שום דבר קודם.‬
‫כשהייתי בת 19,‬
‫זה קרה שוב.‬
‫הייתי בביתה של חברה קרובה.‬
‫היינו עם קבוצה קטנה של אנשים.‬
‫שתינו.‬
‫נרדמתי על הספה‬ ‫וכשהתעוררתי הייתי בלי מכנסיים…‬
‫ואצבעותיו של בחור אחד היו בתוכי.‬
‫חשבתי, "הפעם אדווח על זה. אני אגיד משהו".‬
‫הלכתי לתחנת המשטרה‬ ‫ובמגרש החנייה נפגשתי עם שוטר‬
‫שבעיקרון שכנע אותי לא לעשות זאת.‬
‫הוא אמר, "זה מקרה של המילה שלך‬ ‫נגד המילה שלו. לא תהיה שום הוכחה".‬
‫ועכשיו…‬
‫נחטפתי באמצע הלילה. הגוף שלי נלקח…‬
‫וחולל.‬
‫ועדיין…‬
‫הם לא מאמינים לי.‬
‫אני לא יודעת מה צריך לקרות לי…‬
‫מה צריך לקרות לכל אישה, כדי שיאמינו לה.‬
‫זה נראה פשוט חסר תקווה.‬
‫- משטרה -‬
‫לא יכולתי להפסיק‬ ‫לחפש קורבן עם שיער בלונדיני.‬
‫וזה כל מה שהיה חשוב לי, למעשה.‬
‫- חיפוש כלי רכב גנובים, יצרן: פורד -‬
‫אז החלטתי לחזור אל המוסטנג הלבנה.‬
‫- משטרת ואלחו‬ ‫רכב נגנב בתאריך 24.12.2014 -‬
‫הרכב נגנב שבעה חודשים לפני כן,‬
‫בעיר ואלחו.‬
‫יצרתי קשר עם הבעלים הרשום‬
‫ואמרתי לו שאנחנו יודעים‬ ‫שהמוסטנג הייתה קשורה בפריצה לבית,‬
‫והוא עצר אותי ואמר,‬
‫"שמעת על המציצן ממאר איילנד?"‬
‫וחשבתי לי,‬
‫"איפה זה מאר איילנד ומי זה המציצן?"‬
‫מאר איילנד מחוברת לואלחו בגשר קטן.‬
‫זאת שכונה שקטה.‬
‫אבל בשנת 2014,‬
‫היה שם גבר שהטריד מספר סטודנטיות‬
‫ובעיקרון הציץ להן בחלון,‬
‫צילם אותן, ואז נמלט.‬
‫האיש הזה הטיל אימה על השכונה מדי לילה‬
‫והמשטרה לא עשתה שום דבר.‬
‫אז הן החליטו לטפל בזה בעצמן.‬
‫כמה סטודנטיות עקבו אחר האיש אל ביתו‬
‫והבינו שגם הוא גר במאר איילנד.‬
‫הן המשיכו לחפש וגילו שהוא יוצא צבא…‬
‫ועורך דין.‬
‫ובראשי חלפה המחשבה,‬
‫"המציצן ממאר איילנד הוא מתיו מולר".‬
‫שאני אמות.‬
‫הן דיווחו על כל התקריות האלו למשטרה,‬
‫אבל החקירה הופסקה.‬
‫איך ייתכן שהמשטרה הפסיקה את החקירה עליו?‬
‫היו להם כיווני חקירה.‬
‫ואז הוא אמר לי שנכון למרץ 2015,‬
‫תיק החקירה של המציצן ממאר איילנד תקוע.‬
‫- קירקלנד פינת פלגשיפ -‬
‫הוא אמר, "את יודעת, זה היה‬ ‫בערך באותו זמן כמו חקירת ה'נעלמת'.‬
‫"את יודעת, תיק ה'נעלמת'?"‬
‫ולא היה לי מושג על מה הוא מדבר.‬
‫חיפשתי בגוגל,‬ ‫"תיק חטיפת ה'נעלמת' בוואלחו".‬
‫- משטרת ואלחו מתשאלת את החבר -‬
‫המון כתבות צצו על המסך.‬
‫תעלומה של חטיפה למטרות כופר של אישה בת 30,‬
‫שנלקחה בכוח הזרוע מבית במאר איילנד בלילה.‬
‫היא נלקחה מכתובת בשדרת קירקלנד,‬
‫שם ביצע המציצן‬ ‫ממאר איילנד את פשעי ההצצה שלו.‬
‫החשוד כבל אותם באזיקונים‬
‫ואז כיסה את עיניהם במשקפי שחייה שהושחרו.‬
‫הלב שלי הלם. הבטן שלי התהפכה.‬
‫האישה שטוענת שנחטפה…‬
‫- מפקח קני פארק -‬
‫הופיעה הבוקר בריאה ושלמה בהנטינגטון ביץ'.‬
‫הנטינגטון ביץ' הופיעה‬ ‫בג'י-פי-אס של המוסטנג.‬
‫ואז…‬
‫ראיתי תמונה של אישה לבנה‬
‫עם שיער בלונדיני ארוך.‬
‫אלוהים. השערה הבלונדינית‬ ‫שמצאתי על משקפי השחייה‬
‫תואמת לשיער של דניס.‬
‫כעת אומרים במשטרה‬ ‫שזה היה מרדף אחר הרוח בשדה.‬
‫- חטיפה או מתיחה? -‬
‫זאת הייתה רק מתיחה מתוחכמת.‬
‫הם קראו לאישה הזאת שקרנית‬ ‫בחדשות ששודרו בכל רחבי הארץ,‬
‫ורציתי רק להושיט יד‬ ‫דרך המחשב, לחבק אותה ולומר,‬
‫"אני איתך."‬
‫התקשרתי למשטרת ואלחו.‬
‫הייתי נרגשת ונלהבת,‬ ‫כזה, "בואו נפתור את התיק מייד!"‬
‫ולא הייתה תשובה.‬
‫אבל אני כמו האקסית‬ ‫המעצבנת שאינה מרפה לעולם.‬
‫אז המשכתי להתקשר לשם.‬
‫שוב ושוב.‬
‫לבסוף השיחה שלי הועברה לבלש והוא אמר,‬
‫"התיק הועבר לאף-בי-איי,‬ ‫כך שאנחנו כבר לא חוקרים בעניין.‬
‫"אולי כדאי שתתקשרי לשם."‬
‫"בסדר. תן לי את מספר הטלפון."‬
‫אז הוא נתן לי את מספר הטלפון‬ ‫של סוכן אף-בי-איי, דייוויד ססמה.‬
‫ניתקתי את השיחה וחשבתי,‬ ‫"זה היה ממש חסר תועלת".‬
‫אז התקשרתי לדייוויד ססמה,‬
‫ואמרתי לו,‬
‫"יש לנו במעצר חשוד שמזכיר מאוד את החשוד‬
‫"שהיה מעורב בחטיפתה של דניס האסקינס.‬
‫"אתם קבעתם שזאת הייתה מתיחה."‬
‫הוא הגיב מייד ואמר,‬ ‫"אף פעם לא קראנו לזה מתיחה".‬
‫אז אמרתי, "טוב, בכל אופן, יש לי במעצר חשוד‬
‫"שאולי תרצה לדבר איתו,‬ ‫כי התיקים דומים מאוד זה לזה."‬
‫והוא אמר, "בסדר, תשלחי לי‬ ‫את כל המידע שיש לך ונבדוק את זה".‬
‫וחשבתי, "זה הכול?"‬
‫הייתי ממש מאוכזבת.‬
‫קבענו פגישה עם האף-בי-איי‬
‫כדי לעבור על הראיות‬ ‫שמצאנו בסאות' לייק טאהו.‬
‫הראיתי להם את האזיקונים…‬
‫את הסרט הדביק…‬
‫והם הביעו סקרנות.‬
‫אבל כשראו את אקדח המים שמצאנו,‬
‫הם אמרו לנו שזה בדיוק אותו אקדח‬
‫שהחוטפים צילמו ושלחו את תמונתו באי-מייל‬
‫ל"סן פרנסיסקו כרוניקל".‬
‫ואז, כשהראיתי להם את התמונה‬ ‫של משקפי השחייה עם השערה הבלונדינית,‬
‫הם נראו פשוט מזועזעים.‬
‫הם הבינו שאולי טעו‬
‫ושהם צריכים להמשיך‬ ‫לחקור את האירוע בוואלחו.‬
‫התובע המחוזי התקשר אליי.‬
‫הוא אמר לי,‬ ‫"דאג, נראה שאולי יש לנו פריצת דרך בתיק".‬
‫הוא אמר, "אנחנו מחזיקים בגבר במעצר כרגע.‬
‫"יש ראיות שקושרות אותו‬ ‫לפשע שבוצע נגד דניס וארון."‬
‫תארו לכם כמה המום הייתי.‬
‫מבזק חדשות בצהריים,‬ ‫בסאגה של החטיפה המסתורית בוואלחו.‬
‫- אנדרסון קופר -‬
‫פריצת דרך חשובה‬ ‫במקרה מוזר של חטיפה בקליפורניה.‬
‫תיק חטיפה שהושווה פעם לסרט "נעלמת".‬
‫בוצע מעצר בקשר לחטיפתה של דניס האסקינס.‬
‫- הנרי לי, "סן פרנסיסקו כרוניקל" -‬
‫זה היה אמיתי. דניס וארון אמרו את האמת.‬
‫הייתי המום.‬
‫בתחילה אמרו הרשויות‬ ‫שהאסקינס שיקרה בקשר לחטיפתה.‬
‫כעת נודע לנו, ממסמכי צו המעצר,‬ ‫שדניס דיווחה שהותקפה מינית בידי החוטף.‬
‫אלוהים.‬
‫החדשות האלו פשוט הציפו אותנו ברגשות.‬
‫מיליוני שאלות התרוצצו במוחנו.‬
‫האף-בי-איי זיהה כעת חשוד.‬
‫מתיו מולר סיים‬ ‫תואר במשפטים בהרווארד בשנת 2006‬
‫ועבד שם כעוזר מחקר‬ ‫במהלך שלוש השנים שלאחר מכן.‬
‫הוא סיפר לשוטרים‬ ‫שהוא דו-קוטבי וסובל ממחלת מלחמת המפרץ.‬
‫מולר עבד כעורך דין‬ ‫לענייני הגירה בסן פרנסיסקו,‬
‫אך רישיונו לעריכת דין‬ ‫נפסל מוקדם יותר השנה.‬
‫הסתכלתי על האיש הזה.‬
‫הייתה לי בחילה נוראה.‬
‫ניסיתי פשוט לעכל…‬
‫את המצב.‬
‫כי האיש שהחזיק אותי בשבי ואנס אותי…‬
‫קודם לא ידעתי איך הוא נראה.‬
‫אבל היו גם סרטוני וידאו.‬
‫הוא נראה כאן, בכתבה על "יוניוויז'ן".‬
‫עד היום אמרו לי,‬ ‫"לא ניתן לך אפילו להופיע בבית המשפט".‬
‫- מתיו מולר, חשוד בחטיפה -‬
‫מקצב הדיבור שלו, הקצב…‬
‫ידעתי שזה הוא.‬
‫כששמעתי אותו, כשראיתי אותו,‬ ‫זה אישר שהכול היה אמיתי.‬
‫והרגשתי תסכול וזעם,‬
‫כזה,"אתם רואים? זה לא היה‬ ‫מטורף כל כך, כי זה באמת קרה.‬
‫"למה לא הקשבתם לנו?‬ ‫למה לא התייחסתם לדברינו ברצינות?"‬
‫לאחר מעצרו של מתיו מולר,‬
‫הדבר היחיד בעולם הזה שרציתי לראות‬
‫היה התצהיר.‬
‫- חסוי -‬
‫תצהיר הוא מסמך שרשויות החוק מחברות…‬
‫- תלונה פלילית -‬
‫שמפרט כל שלב ושלב בחקירה.‬
‫כשקראתי אותו היה ברור מאוד‬
‫שרשויות החוק השקיעו מעט מאוד עבודה‬
‫בחקירת מעשה החטיפה עצמו,‬
‫והתמקדו בהעמדתם לדין של דניס ושל ארון.‬
‫הם היו עיוורים לעובדה שבוצע כאן פשע אמיתי.‬
‫קראתי על בדיקת הפוליגרף ושם נאמר,‬
‫"הבדיקה הושלמה‬
‫"והתוצאות לא היו חד-משמעיות."‬
‫הסוכן פרנץ' אמר לי שנכשלתי בה לגמרי,‬
‫ללא כל שמץ של ספק.‬
‫ארון, אין לי שום ספק שנכשלת בבדיקה הזאת.‬
‫אז הוא פשוט שיקר לי.‬
‫הוא שיקר במצח נחושה, בניסיון לשבור אותי.‬
‫אז ראיתי שיש בתצהיר סעיף‬ ‫שעוסק בבדיקה בערכת האונס.‬
‫בדיקה בערכת אונס היא בדיקה של תקיפה מינית‬
‫שמבוצעת בבית החולים‬ ‫לקורבנות של תקיפה מינית.‬
‫לפי התצהיר הזה‬ ‫לא היו ראיות גופניות ליחסי מין שלא בהסכמה.‬
‫דניס דיברה במשך שעות ארוכות‬
‫על כל פרט ופרט בתקיפה המינית הזאת.‬
‫ואני שיתפתי פעולה…‬
‫כי לא ידעתי מה עוד לעשות.‬
‫לא כל אונס גורם נזק גופני.‬
‫זה האף-בי-איי, לעזאזל.‬ ‫הם אמורים לדעת את זה.‬
‫אז קראתי שבזמן שארון היה במשטרת ואלחו,‬
‫הוא אמר לשוטרים‬ ‫שהחוטפים אמרו שייצרו איתו קשר בטלפון שלו.‬
‫ומה עשו רשויות החוק?‬
‫העבירו אותו למצב טיסה.‬
‫רשויות החוק לא החזירו‬ ‫את הטלפון של ארון לפעולה עד למחרת בערב,‬
‫ואז גילו שהתקבלו בו שתי שיחות.‬
‫היה ניתן לאתר את השיחות,‬
‫והמקום שבו אותרו היה…‬
‫בטווח של 200 מטרים…‬
‫מהמקום שדניס הוחזקה בו.‬
‫אלוהים אדירים.‬
‫אם רק היו פוקחים עין על הטלפון שלו…‬
‫הם היו יכולים להציל אותי מהאונס השני.‬
‫כן.‬
‫ואז, בזמן שעדיין עברנו את כל זה,‬
‫התקשרו אלינו מהאף-בי-איי.‬
‫הם אמרו לנו שהם בטוחים שמולר פעל לבדו‬
‫ושהם לא מחפשים חשודים נוספים.‬
‫אלה היו אותם חוקרים‬ ‫שאמרו שאני הרגתי את דניס,‬
‫אותם חוקרים שאמרו שזו הייתה מתיחה.‬
‫וכעת אותם חוקרים אמרו שהוא פעל לבדו.‬ ‫אנחנו יודעים שאנשים נוספים היו מעורבים,‬
‫והמשטרה תיתן להם לחמוק מעונש,‬
‫כי זהו הפתרון הקל מבחינתה.‬
‫תמשיכו ללכת, בבקשה. פנו את המקום.‬
‫פנו את המקום, בבקשה.‬
‫המשטרה סירבה לפעול בהתאם לראיות‬
‫והתקשורת פשוט עשתה צחוק מהעניין.‬
‫רציתי לעמוד שם‬
‫ולהסתכל לכל אחד מהם בפרצופו‬
‫בזמן שהם שומעים את האמת.‬
‫נמאס לי להסתתר.‬
‫אין לי ממה להסתתר.‬
‫לפני כמעט ארבעה חודשים‬ ‫אמרנו לכם שדניס האסקינס צדקה.‬
‫שלא זו בלבד שהיא לא ביצעה מתיחה,‬
‫אלא שהייתה קורבן לפשע אלים וחמור מאוד.‬
‫כשדניס וארון הופיעו בפומבי הם שתקו,‬
‫אך רגשותיהם אמרו הרבה מאוד.‬
‫אני מתחרט על חלקי‬ ‫בעניין הזה, כי הם עברו גיהינום.‬
‫חשבנו שאנחנו מסקרים את הסיפור הזה,‬
‫סיפור עסיסי של פעם בחיים,‬ ‫ואז הכול השתבש באופן מחריד.‬
‫גברת האסקינס ומר קווין זקפו את ראשיהם‬
‫לנוכח הכפשה פומבית והשפלה.‬
‫תחושת הקלה הציפה אותי.‬
‫הידיעה שיוכח שהיא צדקה הייתה הכול בשבילי.‬
‫הידיעה שהיא לא שקרנית,‬
‫ואיך אנו, כרשות לאכיפת החוק,‬ ‫העזנו לומר משהו כזה בכלל.‬
‫- מרץ 2017 -‬
‫- בית המשפט המחוזי בסקרמנטו -‬
‫גזר דינו של גבר‬ ‫שהודה בחטיפתה של דניס האסקינס‬
‫יינתן היום.‬
‫האסקינס וקווין יעמדו לראשונה‬ ‫פנים אל פנים מול מתיו מולר.‬
‫במשך כל הזמן שהייתי בשבי,‬
‫הייתי בשבילו רק גוף,‬ ‫מאחורי משקפי השחייה ההם.‬
‫אני לא ראיתי אותו והוא לא ראה אותי.‬
‫וידעתי שכשאעמוד שם,‬
‫אני אפנה אליו ואכריח אותו לראות אותי.‬
‫הבטתי היישר בו ואמרתי את שמו.‬
‫מתיו מולר.‬
‫כעת אנחנו נפגשים‬ ‫פנים אל פנים, עין מול עין.‬
‫אני דניס האסקינס,‬ ‫האישה שמאחורי כיסוי העיניים.‬
‫ו…‬
‫נטלתי את השליטה בי בחזרה באותו יום.‬
‫- על מתיו מולר נגזר‬ ‫עונש מאסר של 40 שנים בכלא -‬
‫- בשל חטיפה, שוד ואונס -‬
‫- הוא לא הואשם בניסיונות לאונס‬ ‫שנעשו בפאלו אלטו ובמאונטיין ויו -‬
‫- וגם לא במעשי ההצצה במאר איילנד -‬
‫- מולר לא חשף מעולם מדוע אנדריאה‬ ‫הייתה המטרה המקורית של החטיפה -‬
‫- בשנת 2016 תבעו‬ ‫דניס וארון את העיר ואלחו על השמצה -‬
‫יופי.‬
‫בוקר טוב, אנחנו מדברים לפרוטוקול.‬ ‫זהו תצהיר הווידאו המוקלט של אנדרו בידו.‬
‫- אנדרו בידו, מפקד משטרת ואלחו -‬
‫במהלך התביעה האזרחית התקבלה ידיעה‬
‫בקשר למפקד המשטרה, אנדרו בידו.‬
‫לדברי המקור האנונימי,‬
‫לפני שמשטרת ואלחו ערכה‬ ‫מסיבת עיתונאים בקנה מידה לאומי,‬
‫שבה קראה לדניס ולארון שקרנים…‬
‫- מפקח קני פארק, משטרת ואלחו -‬
‫אמר אנדרו בידו לשוטר פארק,‬
‫"תקרע את הכלבה הזאת".‬
‫גברת האסקינס גזלה‬ ‫מהקהילה שלנו משאבים יקרים‬
‫והפיצה פחד בקרב חברי הקהילה.‬
‫לכן, אם כבר, גברת האסקינס‬ ‫היא זו שחייבת לקהילה הזאת התנצלות.‬
‫האם אתה זוכר התבטאות‬ ‫בנוסח "תקרע את הכלבה הזאת"‬
‫שנאמרה בקשר לגברת האסקינס ב-25 במרץ?‬
‫מעולם לא שמעתי איש אומר את זה.‬
‫- אף אחד מהשוטרים שהיו מעורבים‬ ‫בחקירתם של ארון ודניס לא נענש -‬
‫ואני מתחיל לעבוד‬
‫על איך שאוכל לגרום לך להיראות כמו מפלצת.‬
‫- הבלש שעמד בראש החקירה,‬ ‫מאט מאסטרד, זכה באות שוטר השנה לשנת 2015 -‬
‫- דניס וארון הסכימו לפשרה‬ ‫של שניים וחצי מיליון דולרים -‬
‫בסוף שנת 2017…‬
‫נודע לנו שמיסטי קארוסו רוצה לדבר איתנו.‬
‫רציתי להיפגש איתם. הרגשתי שהגיע הזמן לכך.‬
‫הם נכנסו פנימה…‬
‫סליחה.‬
‫הם נכנסו פנימה‬ ‫וראיתי אותה והיא נראתה בדיוק…‬
‫כפי שנראתה בחדשות.‬
‫פשוט התחבקנו ודיברנו במשך זמן מה.‬
‫זה היה מרגש מאוד.‬
‫ואמרתי לה…‬
‫שכל מה שרציתי במשך כל הזמן הזה‬
‫היה שאוכל לקרוא למישהו ברשויות החוק גיבור‬
‫ושהיא הגיבורה שלנו.‬
‫אם מיסטי לא הייתה קושרת בין מולר לבינינו,‬
‫אין לי מושג איפה היינו היום.‬
‫יצאנו מזה במזל.‬
‫התחתנו.‬
‫עברנו לגור ליד החוף ופתחנו בחיים חדשים.‬
‫במרץ 2020 ילדתי את בתנו, אוליביה.‬
‫ואז נולדה לנו עוד ילדה קטנה, נעמי.‬
‫ההרגשה היא שמשפחתנו שלמה כעת.‬
‫אני רוצה שהן ידעו את ערכן‬
‫ושלעולם לא יתנו לאיש‬
‫להכתיב אותו או לקבוע אותו בעבורן.‬
‫יותר מכול אני מקווה‬ ‫שהן יהיו כמו אימא שלהן כשיגדלו.‬
‫אם יעשו זאת, הן יהיו בסדר.‬
‫כן.‬
‫תרגום כתוביות: עמוס דיאמנט‬